Mars Climate Orbiter

Mars Climate Orbiter aparāta uzdevums bija pētīt Marsa klimatiskos apstākļus no orbītas. Aparāts startēja 1998. gada 11. decembrī un Marsu sasniedza 1999. gada 23. septembrī. NASA kontroles centrs saņēma informāciju, ka aparāts uzsācis bremzēšanas manevru, taču 10 minūtes vēlāk pēc bremzēšanas manevra, kad aparātam būtu jau jābut orbītā ap Marsu , signāli vairs netika saņemti un sakari ar aparātu pazuda. Vēlāk, izmeklējot avārijas iemeslus, atklājās, ka navigācijas dators dažus datus saņēma angļu impēriskajā, nevis metriskajā mērvienibu sistēmā un šī iemesla dēļ aparāts uzsāka bremzēšanu tikai 57 kilometru augstumā virs Marsa (nevis 150 kilometru augstumā, kā plānots) šajā augstumā Marsa atmosfēra jau bija pietiekoši bieza, lai izraisītu berzi ar aparātu un to iznīcinātu.
Mērvienību sistēmas jūklis bija radies programmatūras kļūdas dēļ. Aparāta rotācijas dzinēja vadības programma uz Zemes darbojās ar mārciņām (impēriskā mērvienība), bet paša aparāta dzinēji - ar ņūtoniem (metriskā mērvienība). Šī nesakritības dēļ aparāts palēnām novirzījās no kursa un orbītā iegāja daudz zemāk nekā plānots.

Kategorija:Starpplanētu zondes
Kategorija:Marsa izpēte